Ξαβιέ Ντολάν

Ο Ξαβιέ Ντολάν (Xavier Dolan, 20 Μαρτίου 1989) είναι Καναδός σκηνοθέτης, σεναριογράφος, ηθοποιός, παραγωγός και μοντέρ.

Είναι γιος του κωμικού και μουσικού Μανουέλ ΤαντρόςΞαβιέ Ντολάν  (Xavier Dolan). Είναι ανοιχτά ομοφυλόφιλος, ωστόσο έχει δηλώσει πως αυτό δεν καθορίζει αποκλειστικά τη δουλειά του.

Σκηνοθέτης
Στις ταινίες του πραγματεύεται τον φόβο για τους άλλους, το ζήτημα της ομοφυλοφιλίας, τον ανεκπλήρωτο έρωτα και τη σχέση μητέρας και γιουO Ξαβιέ Ντολάν μιλά στο Flix.

Η ταινία που τον έκανε γνωστό ήταν το Σκότωσα τη μητέρα μου του 2009, για την οποία δήλωσε πως είναι ημι-αυτοβιογραφική. To 2012 σκηνοθέτησε το Λόρενς για πάντα, που κέρδισε τον Queer Φοίνικα στο φεστιβάλ των ΚαννώνΚάννες: Στον Ξαβιέ Ντολάν το Queer Palm. To 2014 γύρισε την ταινία Mommy και έλαβε το Βραβείο Σεζάρ καλύτερης ξένης ταινίαςΒραβεία Σεζάρ 2015: Οι εκπλήξεις των γαλλικών Όσκαρ και το Βραβείο της Επιτροπής στο Φεστιβάλ Καννών από κοινού με τον Ζαν-Λυκ Γκοντάρ.Adele: Hello (2015) Το 2015 σκηνοθέτησε το βίντεο-κλιπ Hello της Adele.Κάννες 2014: Από τον Ξαβιέ Ντολάν στον Ζαν-Λικ Γκοντάρ (και όχι το αντίστροφο)

Στο Φεστιβάλ των Καννών του 2016 η ταινία του Ακριβώς το τέλος του κόσμου κέρδισε το Μεγάλο Βραβείο της Επιτροπής για την πιο πρωτότυπη ταινία. Επίσης, ήταν η πρόταση του Καναδά για την καλύτερη ξενόγλωσση ταινία στα 89α βραβεία Όσκαρ και έφτασε στην τελική εννεάδα. Στα Βραβεία Σεζάρ του 2017, κέρδισε τα βραβεία καλύτερης σκηνοθεσίας και μοντάζ.

Το 2018 κυκλοφόρησε η πρώτη του αγγλόφωνη ταινία, Η Ζωή του Τζον Φ. Ντόνοβαν. Επίσης, την ίδια χρονιά συμμετείχε ως ηθοποιός στην ταινία Boy Erased.

Ταινίες
2008 Μάρτυρες
2009 Σκότωσα τη μητέρα μου
2010 Φανταστικές αγάπες
2012 Λόρενς για πάντα
2013 Ο Τομ στη φάρμα
2014 Mommy
2016 Ακριβώς το τέλος του κόσμου
2018 Η Ζωή του Τζον Φ. Ντόνοβαν
2019 Matthias & Maxime

Παραπομπές

Κατηγορία:Καναδοί σκηνοθέτες
Κατηγορία:Καναδοί σεναριογράφοι
Κατηγορία:ΛΟΑΤ πρόσωπα από τον Καναδά
Κατηγορία:Καναδοί παραγωγοί ταινιών
Κατηγορία:Μοντέρ
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κατηγορία:Βραβευμένοι με Σεζάρ